ગંગાનાં પાણીમાં એવી કેટલીક વિશિષ્ટતાઓ છે જે દુનિયાની બીજી કોઇ નદીનાં પાણીમાં નથી. ગંગાની પાસે વહેતી નદીઓનાં પાણીમાં પણ નથી. અને તેથી જ હિંદુઓનાં મોટાં ભાગનાં તીર્થો ગંગાનાં કાંઠે આવેલાં છે. તીર્થ એટલે ઘાટ. જે સ્થળેથી અનંત પરમાત્માના અસીમ જલસાગરમાં ઊતરી શકાય તેવો ઘાટ એટલે તીર્થ. ગંગાના માધ્યમથી ભગવાનની પ્રાપ્તિ થઇ શકે તેટલી શક્તિશાળી અને પુણ્યશાળી ગંગા છે. જેેનાથી ભગવતપદની પ્રાપ્તિ થઇ શકે તે ગંગા. અને તેથી આ ગંગા ભગવાન શંકર મસ્તક પર ધારણ કરી છે.